I Need You

I Need You () — песня гурта «The Beatles», якая ўпершыню з'явілася на альбоме Help! у 1965 годзе. Песня была запісана 15-16 лютага 1965 года і з'яўляецца другой (пасля «Don’t Bother Me», якая выйшла на альбоме With The Beatles) песняй Джорджа Харысана, што з'явілася на альбомах «The Beatles». Песня гучыць таксама ў фільме «На дапамогу!».

 Песня 
Песня ўяўляе сабой адносна просты і меланхалічны па настроі музычны нумар. Гучанне сола-гітары ўзбагачаецца выкарыстаннем педалі эфектаў — гэта першы выпадак выкарыстання Харысанам гэтай прылады. Тэкст песні апісвае перажыванні маладога чалавека, дзяўчына якога больш не хоча з ім сустракацца: «Калі ласка, памятай, што́ я адчуваю ў адносінах да цябе, я не змагу жыць без цябе, таму вярніся да мяне і зразумей, што́ ты значыш для мяне; ты патрэбна мне».

Шчырасць тэксту песні звязана з тым, што акурат у гэты час Харысан перажываў наконт сваіх стасункаў з Паці Бойд (якую ён сустрэў у сакавіку 1964 года падчас здымак фільма «Вечар цяжкага дня»; у студзені 1966 года яны ажаніліся).

 У запісе ўдзельнічалі 
 Джордж Харысан — асноўны вакал, сола-гітара
 Джон Ленан — падгалоскі, рытм-гітара
 Пол Мак-Картні — падгалоскі, бас-гітара
 Рынга Стар — ударныя, сенсера

 Іншыя версіі песні 
Том Пеці выканаў гэтую песню ў якасці трыб'юта на «Канцэрце для Джорджа» ў 2002 годзе.

 Крыніцы 

 Спасылкі 



 Відэа з гучаннем студыйнай версіі песні  

Катэгорыя:The Beatles